**ZMLUVA O DIELO**

na zhotovenie stavby:

Zariadenie pre seniorov

uzatvorená podľa § 536 a nasl. zákona č. 513/1991 Zb. – Obchodného zákonníka

v znení neskorších predpisov

**Čl. I.**

**ZMLUVNÉ STRANY**

**1.1. OBJEDNÁVATEĽ : Obec Smižany**

Zastúpený : starostka obce

Osoby oprávnené na konanie vo veciach

a) zmluvných :Mgr. Miroslava Szitová, PhD., starostka obce

b) technických :Ing. Zuzana Krištovčová

c) výkonu technického dozoru investora :určený po verejnom obstarávaní

d) kontroly zhotovenia diela

v priebehu realizácie : podľa bodu 1. písm. a), b), c) tohto článku

e) prevzatia diela : podľa bodu 1. písm. b), c) tohto článku

f) rozhodovania o zmenách a prácach navyše,

ktoré majú za následok zvýšenie

dohodnutej ceny : podľa bodu 1. písm. a), b) tohto článku

Bankové spojenie : Prima banka Slovensko, a.s.

Číslo účtu : SK17 5600 0000 0034 1263 7001

IČO : 00 691 721

DIČ : 2020715554

**1.2. ZHOTOVITEĽ :**

Číslo zápisu v obchodnom registri / živnostenského

listu alebo iného oprávnenia na podnikanie : OR OS XXX, oddiel sro, vl. č. XXX

Zastúpený :

Osoby oprávnené na konanie vo veciach

a) zmluvných :

b) technických :

Bankové spojenie :

Číslo účtu :

IČO :

DIČ :

IČ DPH :

Číslo telefónu :

E-mail :

**Čl. II.**

**PREDMET ZMLUVY**

2.1. Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve a v súlade s ustanoveniami a požiadavkami objednávateľa, uvedenými vo výzve na predloženie ponuky zo dňa **XXX**, riadne a včas zhotovené dielo odovzdať objednávateľovi.

2.2. Objednávateľ sa zaväzuje dielo zhotovené v súlade s touto zmluvou prevziať a zaplatiť dohodnutú cenu podľa platobných podmienok dohodnutých v tejto zmluve o dielo (ďalej aj „zmluva“ alebo „ZoD“).

2.3. Predmetom zmluvy je dodávka stavby: **„…………………*...* ".**

2.4. Rozsah zákazky je riešený v projektovej dokumentácii **XXX** spracovanej XXX ktorá je identická s projektovou dokumentáciou predloženou k výzve na predloženie ponuky, a v zmysle požiadaviek objednávateľa.

Práce v zmysle projektovej dokumentácie, ktorá bola prílohou k výzve na predloženie ponuky a požiadaviek objednávateľa, musia byť realizované v súlade so špecifickými podmienkami zákona č. 50/76 Zb. o územnom plánovaní a stavebnom poriadku v znení zákona č. 237/2000 Z. z.. Na bezpečnosť a ochranu zdravia pri práci sa vzťahujú špecifické ustanovenia zákona č. 124/2006 Z. z., v znení neskorších predpisov a zmien, ďalej je nutné sa riadiť nariadením vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, nariadením vlády SR č. 396/2006 o minimálnych bezpečnostných a zdravotných požiadavkách na stavenisko. Nutné je dodržať i vyhlášku MŽP č. 453/2000 Z. z., č. 532/2002 Z. z., a ustanovenia zákona č. 254/1998 Z. z.

2.5. Zhotoviteľ potvrdzuje, že sa v plnom rozsahu oboznámil s rozsahom a povahou diela, že sú mu známe technické a kvalitatívne podmienky na realizáciu diela a že disponuje takými kapacitami a odbornými znalosťami, ktoré sú na zhotovenie diela potrebné.

2.6. V prípade nepredvídateľných okolností, týkajúcich sa prác navyše, bude objednávateľ postupovať v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

2.7. Podkladom na uzavretie zmluvy o dielo sú:

1. výzva na predloženie ponuky k predmetnej zákazke,
2. projektová dokumentácia
3. ostatné podklady uvedené v článku IV, bode 4.6. tejto zmluvy.

**Čl. III.**

**KVALITA PREDMETU DIELA**

3.1. Dielo musí byť zhotovené v zmysle čl. II zmluvy a nesmie mať žiadne vady a nedostatky brániace jeho riadnemu užívaniu.

3.2. Zhotoviteľ sa zaväzuje odovzdať dielo v celku, ak sa v priebehu zhotovovania diela zmluvné strany písomne nedohodnú na odovzdaní a prevzatí inak.

3.3. Zhotoviteľ realizujúci zmluvne dohodnuté práce je povinný dokladovať kvalitu vykonaných prác od začiatku po ukončenie diela, ak si to povaha diela resp. príslušná legislatíva vyžaduje, týmito dokumentmi:

a) správou o vykonaní prác s prípadným opisom vykonaných zmien a odchýlok od projektovej dokumentácie, ak boli objednávateľom schválené

b) predložením potvrdeného projektu so zakreslením zmien a odchýlok od projektovej dokumentácie, ak boli objednávateľom schválené – projekt skutočného vyhotovenia,

c) zápismi, protokolmi a osvedčeniami o vykonaných skúškach použitých materiálov a technológií (overovacie kontrolné skúšky, protokoly, správy o kvalite konštrukcií a zabudovaných materiáloch, skúšky predpísané projektovou dokumentáciou a i.),

d) kópiami zo stavebného denníka,

e) dokladmi o preukázaní zhody, atestmi, certifikátmi použitých výrobkov na zhotovenom diele,

f) potvrdením správcu skládky o prijatí stavebných odpadov originálmi vážnych lístkov vo fakturovanom množstve,

g) potvrdením o odstránení vád a nedorobkov (v prípade, ak boli zistené),

h) preberacím protokolom o odovzdaní a prevzatí ukončenej verejnej práce,

**V opačnom prípade má dielo vady**.

**Čl. IV.**

**CENA DIELA**

4.1. Zmluvné strany sa dohodli na maximálnej cene diela za dohodnutých podmienok a v zmysle zákona č. 18/1996 Z. z. o cenách v znení neskorších predpisov vo výške **XXX** eur bez DPH, slovom XXX eur (bod 4.1.1.tohto článku). Zmluvné strany sa výslovne dohodli na tom, že objednávateľ uhradí cenu diela v rozsahu skutočne vykonaných prác a zabudovaných materiálov podľa skutočných výkazov výmer a súpisov prác predložených zhotoviteľom a schválených objednávateľom v priebehu realizácie diela v zmysle tejto zmluvy. Z tohto dôvodu skutočná cena diela môže byť nižšia než maximálna cena diela uvedená v predchádzajúcej vete tohto odseku. Zároveň sa zmluvné strany dohodli, že prekročenie maximálnej ceny diela je možné len na základe prechádzajúceho písomného súhlasu objednávateľa vyjadreného formou písomného dodatku k tejto zmluve. V prípade, ak objednávateľ vopred formou písomného dodatku k tejto zmluve neodsúhlasí prekročenie maximálnej ceny diela, nemá zhotoviteľ nárok na zaplatenie ceny nad rámec maximálnej ceny diela.

V cene nie je zahnutá daň z pridanej hodnoty (DPH), ktorá bude účtovaná v zmysle zákona NR SR č.222/2004 Z. z. o dani z pridanej hodnoty v znení neskorších predpisov.

4.1.1. Maximálna cena diela:

|  |  |  |  |
| --- | --- | --- | --- |
|  | **Cena bez DPH eur** | **DPH (20 %)**  **eur** | **Cena spolu s DPH**  **eur** |
| **Cena celkom** |  |  |  |

4.2. Podrobná špecifikácia maximálnej ceny diela s vymedzením kvalitatívnych a dodacích podmienok je uvedená v prílohe č. 1 tejto zmluvy – ponukový rozpočet.

4.3. Maximálna cena diela, dohodnutá oboma zmluvnými stranami, zahŕňa všetky vykázané a ocenené práce a dodávky, odborné posudky, revízie, vyjadrenia, skúšky a ďalšie súvisiace práce a činnosti, ktoré budú potrebné pri realizácii diela, na odovzdanie a prevzatie diela (napr. preberacie protokoly a i.).

4.4. Maximálna cena dohodnutá v bode 4.1. tohto článku kryje náklady potrebné na dodržanie zmluvne dohodnutých kvalitatívnych, dodacích a platobných podmienok podľa tejto zmluvy, a to najmä:

a) splnenie technicko-kvalitatívnych parametrov uvedených v:

- technických normách a predpisoch, platných na území Slovenskej republiky,

- normách a technických podmienkach, uvedených v projekte a realizáciu a vo výzve na predloženie ponuky,

b) splnenie podmienok realizácie diela:

- vykonanie kontrolných a preukazných skúšok materiálov, prvkov, strojov, zariadení a konštrukcií,

- úhrada spotrebovaných energií počas realizácie diela,

- úhrada vodného a stočného v priebehu výstavby,

- náklady na odvoz a poplatky za uloženie prebytočného výkopu a stavebného odpadu

- náklady na odvoz prebytočného materiálu,

- náklady na zriadenie a používanie telefónu, internetu pre potreby výstavby,

- náklady súvisiace s bezpečnosťou a ochranou zdravia pri práci počas výstavby,

- náklady na zaistenie bezpečnosti technických zariadení počas výstavby,

- náklady vynaložené na požiarnu ochranu v priebehu výstavby,

- poistenie diela (vrátane poistenia zhotoviteľa na škody spôsobené činnosťou zhotoviteľa objednávateľovi a tretím osobám),

- colné a dovozné poplatky,

- náklady na vlastnú vodorovnú a zvislú dopravu,

- náklady spojené s obmedzeným priestorom staveniska,

- náklady na zabezpečenie vykonávania stavebných prác v neobvyklých podmienkach a v nepriaznivom počasí,

- náklady na vypracovanie plánu organizácie výstavby, náklady na zariadenie staveniska, náklady na práce, dodávky a činnosti týkajúce sa plánu organizácie výstavby,

- náklady na udržiavanie čistoty a poriadku na stavenisku a v jeho bezprostrednom okolí,

- náklady na zabezpečenie koordinátora dokumentácie, koordinátora bezpečnosti práce, na vypracovanie plánu bezpečnosti a ochrany zdravia pri práci,

- náklady na vytýčenie inžinierskych sietí a polohy jednotlivých stavebných objektov podľa bodu 7.3.16. tejto zmluvy,

- ostatné náklady súvisiace s realizáciou diela.

Zmluvné strany sa dohodli, že náklady na spotrebovanú elektrickú energiu a dodávku vody bude jednotlivým poskytovateľom uhrádzať objednávateľ. Zmluvné strany vykonajú pri odovzdaní staveniska zhotoviteľovi odpočet stavu elektromerov a vodomerov na stavenisku a rovnako tak odpočet stavu elektromerov a vodomerov vykonajú pri odovzdaní diela objednávateľovi po dokončení diela. Po dobu realizácie diela je objednávateľ oprávnený vykonať zádržné vo výške 1,5% z každej vystavenej faktúry z ceny bez DPH, ktoré bude slúžiť na pokrytie nákladov na úhradu nákladov na spotrebovanú elektrickú energiu a dodávku vody. Po ukončení príslušného kalendárneho roka zmluvné strany vykonajú medzi sebou, a to v lehote do 30. januára nasledujúceho kalendárneho roka, vyúčtovanie spotreby elektrickej energie a nákladov na dodávku vody podľa ich skutočnej spotreby za príslušný kalendárny rok v porovnaní s vykonaným zádržným podľa predchádzajúcej vety tohto odseku za príslušný kalendárny rok a zaväzujú sa v lehote 15 dní odo dňa vykonania vyúčtovania vyrovnať si medzi sebou zistené preplatky alebo nedoplatky. V prípade ukončenia diela v priebehu kalendárneho roka bude vyúčtovania medzi zmluvnými stranami vykonané do 30. januára nasledujúceho kalendárneho roka.

4.5. Zhotoviteľ sa nemôže dovolávať a uplatňovať nároky na zvýšenie maximálnej ceny diela v prípadoch:

a) vlastných chýb,

b) nepochopenia výzvy na predloženie ponuky a projektovej dokumentácie,

c) nedostatkov riadenia a koordinácie činností pri príprave a realizácii diela,

d) zvýšenia cien dodávok a prác pre stavbu.

4.6. Ako podklad pre ocenenie diela, z ktorých vyplýva kvalitatívny, kvantitatívny, konštrukčný, materiálový rozsah prác a charakteristické špecifikácie dodávok, boli predložené:

* výzva na predloženie ponuky k predmetnej zákazke,
* kompletná projektová dokumentácia,
* výkaz výmer podľa projektovej dokumentácie, predmetu zákazky a charakteru stavebných činností.

4.7. Bez písomného súhlasu projektanta a objednávateľa nemôžu byť na realizáciu diela použité iné materiály a zariadenia, alebo vykonané zmeny oproti projektovej dokumentácii. Zhotoviteľ zodpovedá za to, že pri realizácii diela nepoužije materiál, o ktorom je v čase jeho zabudovania do stavby známe, že je škodlivý, resp. je po záručnej dobe, alebo vykazuje iné vady a nedostatky. Zámenu materiálov a výrobkov musí písomne potvrdiť projektant a za objednávateľa osoby uvedené v čl. I., bode 1, písm. b) tejto zmluvy, a to písomne zápisom do stavebného denníka.

4.8. Objednávateľ je oprávnený pred realizáciou diela redukovať rozsah prác, prípadne zámenu materiálov v porovnaní s projektovou dokumentáciou po písomnom odsúhlasení spracovateľom projektovej dokumentácie v rozsahu najviac 15% z maximálnej ceny diela, ak sa nedohodne so zhotoviteľom stavby inak.

4.9. Objednávateľ je oprávnený i v priebehu realizácie požadovať zámeny materiálu a zhotoviteľ je povinný na tieto zmeny pristúpiť. Požiadavky na zámenu materiálu, odsúhlasené spracovateľom projektovej dokumentácie, musia byť vykonané písomnou formou. Zhotoviteľ má právo na prípadnú úhradu preukázateľných nákladov, pokiaľ k zámene dôjde až počas zabudovávania materiálov, príp. 1 mesiac pred ich zabudovaním (záväzná objednávacia doba). Všetky skutočnosti musia písomne odsúhlasiť osoby uvedené v čl. I., bode 1.1, písm. b) a c) tejto zmluvy.

4.10. Zmluvné strany sa dohodli, že akékoľvek naviac práce a materiály oproti prácam a materiálom uvedeným v ponukovom rozpočte, tvoriacom prílohu č. 1 tejto zmluvy, je zhotoviteľ oprávnený vykonať len na základe predchádzajúceho písomného súhlasu objednávateľa vyjadreného formou písomného dodatku k tejto zmluve. V prípade, ak objednávateľ vopred písomne formou písomného dodatku k tejto zmluve neschváli naviac práce a materiály, nemá zhotoviteľ nárok na ich úhradu.

**Čl. V.**

**ČAS PLNENIA**

5.1. Zhotoviteľ sa zaväzuje zhotoviť dielo: „”, v súlade s termínmi stanovenými vo výzve na predkladanie ponúk.

Lehota výstavby (realizácie):

začatie stavby je do 5 dní odo dňa prevzatia staveniska

lehota výstavby je do 12 mesiacov odo dňa prevzatia staveniska

5.2. Zhotoviteľ je povinný bez meškania písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela v dôsledku omeškania s plnením harmonogramu alebo predĺženia času plnenia podľa bodu 5.1. tohto článku.

5.3. V prípade, že zhotoviteľ bude v omeškaní s plnením pracovných postupov harmonogramu z dôvodov na jeho strane najmenej o 5 pracovných dní, alebo nedodržiava harmonogram výstavby alebo neinformuje objednávateľa podľa bodu 5.2. tohto článku, považuje sa toto omeškanie alebo nesplnenie povinnosti zhotoviteľa za podstatné porušenie zmluvy.

5.4. Dodržanie termínu podľa bodu 5.1. tohto článku je podmienené riadnym a včasným spolupôsobením objednávateľa dohodnutým v tejto zmluve. V prípade, že z tohto dôvodu došlo k prerušeniu vykonávania diela, lehota na zhotovenie diela sa predlžuje o dobu prerušenia vykonávania diela. Dobu prerušenia potvrdí zástupca objednávateľa uvedený v čl. I., bode 1.1, písm. b) tejto zmluvy.

5.5. V prípade, že zhotoviteľ mešká so zhotovením diela podľa bodu 5.1. tohto článku, má objednávateľ právo žiadať náhradu škody, pričom zmluva zostáva v platnosti. Objednávateľ určí zhotoviteľovi (zápisom do stavebného denníka) primeraný dodatočný čas plnenia zmluvy a po prípadnom bezvýslednom uplynutí tejto lehoty uplatní sankcie a odstúpi od zmluvy.

**Čl. VI.**

**PLATOBNÉ PODMIENKY**

6.1. Zhotoviteľ mesačne zostaví súpis vykonaných prác a dodávok, ktoré ocení podľa položiek uvedených v ponukovej cene, podľa prílohy č. 1. K súpisu vykonaných prác a dodávok sa vyjadrí do 5 pracovných dní technický dozor objednávateľa a odsúhlasí ho objednávateľ. Ak má súpis vady, vráti ho zhotoviteľovi na prepracovanie. Na základe potvrdeného mesačného súpisu technického dozoru investora môže zhotoviteľ vystaviť mesačnú čiastkovú faktúru.

6.2. Zhotoviteľ má právo na zaplatenie dodávky prác v mesačnej čiastkovej fakturácii so splatnosťou 30 dní od doručenia faktúry v prípade, že faktúra nemá vecné a formálne nedostatky a obsahuje náležitosti podľa bodu 6.1 tohto článku zmluvy. V prípade, že faktúra má vecné a formálne nedostatky, respektíve nespĺňa náležitosti daňového dokladu, objednávateľ ju vráti na doplnenie do kalendárnych 7 dní. V takomto prípade sa preruší plynutie lehoty splatnosti a nová lehota splatnosti začne plynúť dňom nasledujúcom po dni doručenia opravenej faktúry objednávateľovi.

6.3. Zhotoviteľ sa zaväzuje, že bude svoje práce vyúčtovávať overiteľným spôsobom, mesačné faktúry budú zostavené prehľadne na základe súpisov vykonaných prác, písomne potvrdených technickým dozorom objednávateľa. Objednávateľ si vyhradzuje právo uhradiť iba skutočne zrealizované a písomne odsúhlasené stavebné práce, výkony a dodávky.

6.4. Objednávateľ si môže uplatniť inštitút zádržného:

a) z každej čiastkovej faktúry, ktoré tvorí 5% z ceny v danej faktúre vyfakturovaných čiastkových dodávok diela bez DPH a bude uhradené zhotoviteľovi po odovzdaní stavebného diela bez vád a nedorobkov, resp. po odstránení všetkých prípadných vád a nedorobkov, spísaných pri konečnom odovzdávaní diela (ďalej ako „výkonové zádržné“). Výkonové zádržné bude v jeho nespotrebovanej časti vyplatené na základe výzvy zhotoviteľa, ktorú predloží zhotoviteľ objednávateľovi minimálne 90 dní po vystavení konečnej faktúry so splatnosťou 90 dní. Objednávateľ je oprávnený použiť výkonové zádržné alebo jeho časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, na ako aj na úhradu nárokov zo zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po zdokladovaní ich preukázateľnosti a vopred písomnom upozornení zhotoviteľa, ktorý si svoj záväzok nesplní ani v primeranej lehote na nápravu;

a zároveň

b) z každej čiastkovej faktúry, ktoré tvorí 5% z ceny v danej faktúre vyfakturovaných čiastkových dodávok diela bez DPH a bude uhradené zhotoviteľovi po uplynutí záručnej doby (ďalej ako „garančné zádržné“). Garančné zádržné bude v jeho nespotrebovanej časti vyplatené na základe výzvy zhotoviteľa, ktorú predloží zhotoviteľ objednávateľovi minimálne 90 dní po uplynutí záručnej doby so splatnosťou 90 dní. V prípade predĺženia záručnej doby, spôsobeného neplnením záväzkov zhotoviteľa voči objednávateľovi vyplývajúcich zo zmluvy, bude garančné zádržné v jeho nespotrebovanej časti vyplatené zhotoviteľovi na základe výzvy zhotoviteľa, ktorú predloží minimálne 90 dní po uplynutí predĺženej záručnej doby so splatnosťou 90 dní odo dňa uplynutia predĺženej záručnej doby. Objednávateľ je oprávnený použiť garančné zádržné alebo jeho časť v prípade, ak zhotoviteľ poruší/nesplní niektorú svoju zmluvnú povinnosť, ako aj na úhradu nárokov zo zmluvných pokút a sankcií za nedodržanie/nesplnenie/porušenie zmluvných povinností zo záruky, po zdokladovaní ich preukázateľnosti a vopred písomnom upozornení zhotoviteľa, ktorý si svoj záväzok nesplní ani v primeranej lehote na nápravu.

6.5. Zhotoviteľ má právo vystaviť **konečnú faktúru** so splatnosťou 30 dní**,** ktorá bude mať náležitosti daňového dokladu, po odovzdaní diela a jeho prevzatí objednávateľom bez vád a nedorobkov, respektíve po podpise protokolu o odstránení vád a nedorobkov **ukončeného diela** (v prípade ak objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia vid. Čl. VIII, bod 8.4 tejto zmluvy).

6.6. Objednávateľ bude uhrádzať zhotoviteľovi postupne cenu diela čiastkovými (mesačnými) faktúrami a konečnou faktúrou. Objednávateľ zaplatí zhotoviteľovi vyúčtovanie dohodnutej ceny diela na základe zhotoviteľom vystavenej faktúry, a to do 30 dní od jej doručenia objednávateľovi.

6.7. Ak čiastková alebo konečná faktúra nebude obsahovať náležitosti alebo prílohy určené všeobecne záväzným právnym predpisom alebo dohodnuté touto zmluvou, objednávateľ má právo vrátiť ju do termínu splatnosti (t. j. do 30 dní od jej doručenia) zhotoviteľovi na prepracovanie. Oprávneným vrátením faktúry prestáva platiť pôvodná lehota splatnosti. Nová lehota splatnosti začína plynúť odo dňa doručenia opravenej faktúry objednávateľovi.

6.8. Objednávateľ si vyhradzuje právo:

6.8.1. – odúčtovať (započítať) z konečnej fakturácie všetky zmluvné pokuty, ktoré zhotoviteľovi vzniknú prípadným nedodržaním zmluvných podmienok tejto zmluvy,

6.8.2. - znížiť úhradu konečnej faktúry o zádržné pri dodržaní podmienok uvedených v bode 6.4. a 6.5 tohto článku,

6.8.3. - suspendovať plnenie, respektíve neuhradiť faktúru zhotoviteľovi, ktorý bol počas trvania zmluvy vymazaný z registra partnerov verejného sektora, ak mal povinnosť byť zapísaný v tomto registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

6.9. Jednotlivé čiastkové faktúry a konečná faktúra budú obsahovať tieto údaje:

a) označenie diela,

b) číslo zmluvy,

c) číslo faktúry a označenie druhu faktúry podľa bodu 6.1. tohto článku,

d) ustanovenie zmluvy, ktoré oprávňuje fakturovať,

e) deň zdaniteľného plnenia,

f) deň vystavenia faktúry, deň odoslania a deň splatnosti faktúry,

g) označenie peňažného ústavu a číslo účtu, na ktorý sa má platiť,

h) fakturovaná základná suma bez DPH, suma DPH (20%) a celková fakturovaná suma v eurách,

i) rozpis už fakturovaných čiastok,

j) meno osoby, ktorá faktúru vystavila,

k) pečiatka a podpis oprávnenej osoby.

6.10. Adresa objednávateľa pre doručenie faktúr je uvedená v bode 1.1

6.11. Pokiaľ je zhotoviteľ v omeškaní s platbami svojim subdodávateľom alebo dodávateľom služieb dlhšie než 28 dní oproti uzatvoreným zmluvám, objednávateľ má právo uhradiť tieto platby priamo subdodávateľom alebo dodávateľom zhotoviteľa. Uhradené čiastky odpočíta od svojich záväzkov voči zhotoviteľovi. Objednávateľ je povinný priamu úhradu platieb subdodávateľom alebo dodávateľom služieb oznámiť vopred písomne zhotoviteľovi.

**Čl. VII.**

**PODMIENKY ZHOTOVENIA DIELA**

**7.1.** **Odovzdanie staveniska**

7.1.1. Objednávateľ odovzdá protokolárne zhotoviteľovi stavenisko najneskôr do 5 dní od nadobudnutia účinnosti ZoD. Túto skutočnosť zaznamenajú zmluvné strany zápisom v stavebnom denníku.

7.1.2. Zhotoviteľ si zabezpečí odberové miesta energií u správcov sietí, resp. použije mobilné zdroje energií. Náklady za energie znáša zhotoviteľ na základe individuálnych odberných zmlúv so správcom médií (vrátane podružného merania).

7.1.3. Bezdôvodné odmietnutie prevzatia staveniska zhotoviteľom sa považuje za podstatné porušenie tejto zmluvy.

7.1.4. Skutočnosti podľa predchádzajúcich bodov tohto článku budú zaznamenané do stavebného denníka, ktorého vedenie je zhotoviteľ povinný začať dňom odovzdania a prevzatia staveniska.

* + 1. Ak budú prácami dotknuté inžinierske siete, v prípade činností v blízkosti jestvujúcich inžinierskych sietí je potrebné sa riadiť pokynmi správcov sietí.

**7.2.** **Povinnosti objednávateľa**

7.2.1. Objednávateľ odovzdá zhotoviteľovi 1 vyhotovení projektovej dokumentácie v tlačenej forme, ktoré je identické s projektovou dokumentáciou predloženou v prílohe výzvy na predloženie ponuky potrebné na zhotovenie diela.

7.2.2. Objednávateľ zvoláva a riadi najmenej každé 2 týždne kontrolný deň stavby, z ktorého za účasti poverených zástupcov objednávateľa, projektanta a zhotoviteľa technický dozor investora vyhotoví záznam, ktorý doručí všetkým účastníkom.

7.2.3. Zhotoviteľ je povinný predkladať objednávateľovi na kontrolu stavebný denník, a to vždy pri kontrolných dní stavby podľa bodu 7.2.2. tejto zmluvy. Objednávateľ je povinný sledovať prostredníctvom svojho technického dozoru obsah stavebného denníka a vyjadriť sa k zápisom v ňom uvedeným do piatich pracovných dní od jeho predloženia, inak platí, že s obsahom zápisu súhlasí.

7.2.4. Objednávateľ uvedený v čl. I., bode 1.1., písm. a), b) a c) tejto zmluvy je oprávnený kontrolovať dielo v každom stupni jeho zhotovovania. Ak pri kontrole zistí, že zhotoviteľ porušuje svoje povinnosti, má právo žiadať, aby zhotoviteľ odstránil vady vzniknuté vadným zhotovovaním diela a ďalej ho zhotovoval riadne. V prípade, že zhotoviteľ v primeranej dobe, dohodnutej v stavebnom denníku, nevyhovie týmto požiadavkám objednávateľa, považuje sa to za podstatné porušenie zmluvy.

**7.3. Povinnosti** zhotoviteľa

7.3.1. Zhotoviteľ je povinný viesť prostredníctvom oprávnenej osoby – **XXX -** stavebný denník, do ktorého bude zapisovať všetky skutočnosti rozhodujúce pre zhotovenie diela v zmysle vyhlášky č. 453/2000 Z. z., vydanej Ministerstvom životného prostredia SR a v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov a predkladať stavebný denník technickému dozoru objednávateľa. Zároveň je povinný viesť v stavebnom denníku podrobný popis výkonov. Zhotoviteľ je povinný zabezpečiť osadenie orientačnej tabule s identifikačnými údajmi o stavbe v zmysle zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov.

7.3.2. Zhotoviteľ je povinný dodržiavať pokyny dané mu objednávateľom počas zhotovovania diela a týkajúce sa diela.

7.3.3. Zhotoviteľ je povinný sledovať obsah stavebného denníka a vyjadriť sa k zápisom v ňom uvedeným do piatich pracovných dní, inak platí, že s obsahom zápisu súhlasí.

7.3.4. Zhotoviteľ je povinný mať riadne vypísaný stavebný denník v zmysle § 46d zákona č. 50/1976 Z. z. o územnom plánovaní a stavebnom poriadku (stavebný zákon) v znení neskorších predpisov, v opačnom prípade to bude považované za podstatné porušenie zmluvy o dielo.

7.3.5. Zhotoviteľ je povinný vopred písomne alebo zápisom v stavebnom denníku vyzvať objednávateľa na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená objednávateľovi najneskôr tri (3) pracovné dni vopred; v prípade výzvy vykonanej formou zápisu v stavebnom denníku sa povinnosť zhotoviteľa vopred upozorniť objednávateľa považuje za splnenú v prípade, ak zhotoviteľ predložil objednávateľovi stavebný denník na kontrolu najneskôr tri (3) pracovné dni vopred. Ak si zhotoviteľ túto svoju povinnosť nesplní, je povinný na žiadosť objednávateľa tieto práce odkryť a zakryť na svoje náklady.

7.3.6. Zhotoviteľ je v súlade s § 551 zákona č. 513/1991 Zb. – Obchodného zákonníka v znení neskorších predpisov povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov týkajúcich sa diela, ktoré mu vydal objednávateľ počas zhotovovania diela, ak zhotoviteľ mohol túto nevhodnosť zistiť pri vynaložení odbornej starostlivosti.

7.3.7. Zhotoviteľ má právo na náhradu nákladov, ktoré mu vzniknú v súvislosti s prerušením zhotovovania diela pre nevhodnosť objednávateľových pokynov alebo v súvislosti s použitím nevhodných vecí objednávateľa až do času, keď takúto nevhodnosť mohol zistiť a upozornil na ňu podľa bodu 7.3.6 tohto článku zmluvy.

7.3.8. Ak zhotoviteľ zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a projektantovi, a ak sa nedajú odstrániť, navrhnúť objednávateľovi zmenu diela, ako aj pripraviť rozpočet nákladov prác a materiálov, ktoré majú byť použité.

7.3.9. Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele až do času písomného odovzdania diela objednávateľovi. Zhotoviteľ na vlastné náklady zabezpečí čistotu komunikácie po výjazde vozidiel zo stavby. V prípade znečistenia priľahlých miestnych komunikácií pri uskutočňovaní stavebných prác zhotoviteľ zabezpečí ich pravidelné a bezodkladné čistenie! Zhotoviteľ je povinný zabezpečiť i poistenie stavby na dobu realizácie stavebného diela.

7.3.10. Zhotoviteľ v plnom rozsahu zodpovedá za bezpečnosť a ochranu zdravia všetkých osôb v priestore staveniska a vykoná také bezpečnostné opatrenia, aby nedošlo k ohrozeniu osôb v okolí staveniska a ochrannej zóne staveniska na verejnom priestranstve(oplotenie, dočasné dopravné značenie, dočasné zábradlia, prechody, bezpečnostné pásky a pod.).

7.3.11. Zhotoviteľ zabezpečí na vlastné náklady osobné ochranné pomôcky na ochranu zdravia pracovníkov zhotoviteľa, resp. jeho subdodávateľov. Odborné práce musia byť vykonané len pracovníkmi zhotoviteľa alebo jeho subdodávateľov, ktorí majú príslušnú kvalifikáciu na vykonanie týchto prác a sú odborne zaškolení na špecializované práce. Zhotoviteľ je povinný zabezpečiť, aby všetci pracovníci na stavbe boli riadne a preukázateľne oboznámení a zaškolení v oblasti bezpečnosti a ochrany zdravia pri práci podľa osobitných predpisov (ďalej len „BOZP“) a dodržiavali predpisy, pokyny, zásady a pracovné postupy na zaistenie BOZP počas výstavby.

7.3.12. Zhotoviteľ nesmie počas výstavby znížiť štandard, rozsah, kvalitu, životnosť a akosť dodávok stavebných materiálov, dodávok a postupov, či iných dodaných výrobkov, ktoré budú tvoriť súčasť stavby a ktoré boli definované projektom diela.

7.3.13. Zhotoviteľ je povinný počas realizácie plne rešpektovať všeobecné technické požiadavky a obchodné podmienky stavebných prác a zhotoviť stavbu i jednotlivé práce a postupy v súlade s nimi. Zhotoviteľ je povinný akceptovať záväznosť všetkých slovenských technických noriem, vyhlášok a predpisov, ktoré sa týkajú predmetného diela. Všetky použité materiály a výrobky pri realizácii prác musia mať certifikát preukázania zhody platný pre EÚ, ak sa zhotoviteľ nedohodne s objednávateľom inak.

7.3.14. Zhotoviteľ bude udržiavať všetky nástroje, zariadenia, stroje a ostatné veci potrebné na realizáciu predmetu zmluvy v náležitom technickom stave, bude udržovať poriadok na mieste realizácie predmetu zmluvy (na stavbe) a zabezpečí koordináciu svojich prípadných subdodávateľov.

7.3.15. Prípadnú zmenu subdodávateľa musí v predstihu písomne odsúhlasiť objednávateľ, resp. osoba oprávnená podľa čl. I., bodu 1.1, písm. b) tejto zmluvy o dielo, inak to bude považované za podstatné porušenie zmluvy. Nový subdodávateľ musí spĺňať podmienky v zmysle ustanovenia § 32 ods. 1 písm. e) zákona č. 343/2015 Z. z. o verejnom obstarávaní v znení neskorších predpisov a musí byť zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak mu takúto povinnosť zákon ukladá. Neodsúhlasená zmena subdodávateľa bude považovaná za podstatné porušenie zmluvy.

7.3.16. Zhotoviteľ je povinný pred začatím prác vytýčiť na stavenisku osi všetkých inžinierskych sietí a polohu jednotlivých stavebných objektov, je zodpovedný za ich správne vytýčenie a správne zameranie výškových kót. Zhotoviteľ nesie zodpovednosť za funkčnosť inžinierskych sietí počas doby výstavby. V prípade poškodenia inžinierskych sietí počas výstavby je zhotoviteľ povinný opraviť ich na vlastné náklady,

7.3.17. Zhotoviteľ je povinný zabezpečiť počas výstavby prejazd automobilov s prednostným právom jazdy.

7.3.18. Zhotoviteľ umožní orgánom štátneho stavebného dohľadu a prizvaným znalcom prístup na stavenisko a stavbu a vytvorí im podmienky pre výkon dohľadu.

7.3.19. Zmluvné strany sa dohodli, že zhotoviteľ zabezpečí koordinátora dokumentácie, koordinátora bezpečnosti práce a zároveň zaobstará vypracovanie plánu bezpečnosti a ochrany zdravia pri práci, ktorý ustanoví pravidlá na vykonávanie prác na stavenisku, pričom všetky náklady s tým (vrátane činností zmysle nariadenia vlády 396/2006 Z. z.) spojené sú zahrnuté v cene diela.

7.3.20. Počas realizácie stavby zhotoviteľ zabezpečí také opatrenia, ktorými bude minimalizovaný negatívny vplyv stavby na okolie a životné prostredie a nedôjde k spôsobeniu škôd na cudzom majetku.

7.3.21. I pri odsúhlasení subdodávateľa zodpovedá zhotoviteľovi rovnako akoby dielo vyhotovil sám.

7.3.22. Zhotoviteľ prehlasuje, že má uzatvorenú stavebno-montážnu poistnú zmluvu č. XXX u poisťovateľa XXX na minimálnu poistnú čiastku 300.000,- EUR na dobu neurčitú, ktorej kópiu predložil objednávateľovi pred podpisom tejto zmluvy.

**Čl. VIII.**

**ODOVZDANIE A PREVZATIE DIELA**

8.1. Povinnosť zhotoviť dielo riadne a včas splní zhotoviteľ odovzdaním diela objednávateľovi na základe protokolov o odovzdaní a prevzatí diela. Ak všeobecne záväzné právne predpisy, technické normy alebo projektová dokumentácia určujú vykonanie skúšok osvedčujúcich dohodnuté vlastnosti diela, musí úspešné vykonanie takýchto skúšok predchádzať odovzdaniu a prevzatiu diela. Pripravenosť na odovzdanie je zhotoviteľ povinný oznámiť objednávateľovi písomne doporučeným listom, alebo mailom najmenej **5 dní vopred.**

8.2. K odovzdaniu a prevzatiu dokončeného diela pripraví zhotoviteľ doklady v zmysle článku III., bodu 3.3. tejto zmluvy, ak sa nedohodne s objednávateľom inak.

**V opačnom prípade má dielo vady.**

8.3. Zhotoviteľ je povinný pri odovzdaní a prevzatí diela odovzdať dielo vyčistené od zvyšných materiálov spolu so záberom plôch využívaných na zhotovenie diela tak, aby bolo možné dielo riadne prevziať a užívať.

8.4. Ak pri preberaní diela objednávateľ zistí, že dielo má vady, dielo neprevezme a spíše so zhotoviteľom zápis o zistených vadách, spôsobe a termíne ich odstránenia. Zhotoviteľ má povinnosť zistené vady odstrániť do 30 dní a odovzdať dielo po odstránení týchto vád.

8.5. Dokladom o splnení diela zhotoviteľom je protokol o odovzdaní a prevzatí diela, ktorého návrh pripraví zhotoviteľ.

**Čl. IX.**

**ZMENY DIELA**

9.1. Zmluvu možno zmeniť počas jej trvania bez nového verejného obstarávania v zmysle ustanovení § 18 zákona č. 343/2015 Z. z. o verejnom obstarávaní v znení neskorších predpisov. Zmena zmluvy vo forme dodatku k tejto zmluve musí byť oboma zmluvnými stranami uzavretá písomne.

9.2. Ak objednávateľ požaduje zmenu zmluvy, zmluvné strany dohodli nasledovný postup:

9.2.1. Objednávateľ vystaví požiadavku na zmenu zmluvy a zhotoviteľovi ju predloží písomne prostredníctvom Zmenového listu.

9.2.2. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny diela požadovanej objednávateľom. Pri ocenení zmeny diela postupuje zhotoviteľ nasledovne:

a) pri položkách, ktoré sa vyskytovali v rozpočte, bude používať jednotkové ceny z rozpočtu, ktorý je súčasťou pôvodnej zmluvy,

b) pri položkách, ktoré sa v rozpočte nevyskytovali, predloží zhotoviteľ v prílohe kalkuláciu ceny,

c) nevykonané práce budú odpočítavané podľa rozpočtu.

9.2.3. Objednávateľ v lehote do 5 dní odo dňa doručenia ocenenia zmeny diela, resp. v inej primeranej lehote dohodnutej zmluvnými stranami v závislosti od rozsahu požadovanej zmeny, rozhodne, či trvá na vykonaní zmeny diela, alebo zmenu zamietne.

9.2.4. V prípade, že objednávateľ súhlasí s ocenením zmeny diela, zmluvné strany uzavrú dodatok k zmluve v zmysle bodu 9.1. tohto článku a pri dodržaní príslušných ustanovení zákona č. 343/2015 Z. z. o verejnom obstarávaní v znení neskorších predpisov.

* 1. . Zhotoviteľ je oprávnený vystaviť objednávateľovi faktúru za podmienok uvedených v článku VI. tejto zmluvy o dielo v znení prípadných neskorších zmien a objednávateľ je povinný uhradiť vystavenú faktúru zhotoviteľovi v súlade s podmienkami dohodnutými v zmluve o dielo.
  2. . V prípade, ak rozsah zmien dodatočne požadovaných objednávateľom má vplyv na termín výstavby, zmluvné strany sú oprávnené pristúpiť ku zmene termínu výstavby.
  3. . V prípade, že zmenu diela bude požadovať zhotoviteľ, zmluvné strany postupujú analogicky podľa bodu 9.2. a nasl. tohto článku zmluvy. Práce navyše, ktoré budú požadované zo strany zhotoviteľa, môžu byť realizované len na základe predchádzajúceho písomného súhlasu objednávateľa vyjadreného formou písomného dodatku k tejto zmluve.

**Čl. X.**

**SANKCIE**

10.1. Zhotoviteľ je povinný zaplatiť zmluvnú pokutu vo výške 0,05% z celkovej zmluvnej ceny diela bez DPH za každý deň omeškania s plnením svojej povinnosti dodať dielo riadne a včas.

10.2. V prípade omeškania objednávateľa s úhradou čiastkových /mesačných/ platieb alebo vyúčtovania ceny za dielo je objednávateľ povinný zaplatiť zmluvnú pokutu vo výške 0,05% z dlžnej sumy za každý deň omeškania.

10.3. Ak nedodrží zhotoviteľ termín odstránenia vady reklamovanej v záručnej dobe, uhradí objednávateľovi zmluvnú pokutu vo výške 50,- Eur za každú vadu a deň omeškania.

10.4. Ak nedodrží zhotoviteľ dohodnutý alebo stanovený termín odstránenia reklamovaných vád počas záručnej doby, je objednávateľ oprávnený vadu odstrániť na náklady zhotoviteľa a zhotoviteľ zároveň uhradí objednávateľovi zmluvnú pokutu vo výške 500,- Eur za každú takto odstránenú vadu.

10.5. Úhrada, alebo zápočet tejto zmluvnej pokuty nezbavuje zhotoviteľa povinnosti dielo riadne dokončiť, ani jeho ďalších povinností podľa zmluvy, ani jeho zodpovednosti za škodu, stratu alebo ušlý zisk vzniknutý objednávateľovi. Uplatnené zmluvné pokuty sa nezapočítavajú na náhradu škody.

10.6. Objednávateľ je oprávnený vyúčtované zmluvné pokuty započítať na oprávnené pohľadávky zhotoviteľa voči objednávateľovi, prípadne ich požadovať z garancie za uskutočnenie diela.

10.7. Objednávateľ je oprávnený vyúčtované zmluvné pokuty započítať jednostranným úkonom na oprávnené splatné i nesplatné pohľadávky zhotoviteľa voči objednávateľovi, vrátane zmluvného zádržného či čerpať takúto pohľadávku z bankovej garancie poskytnutej zhotoviteľovi.

10.8. Ak zhotoviteľ nespĺňa povinnosť byť poistený v zmysle článku VII bod 7.3.22 tejto zmluvy, respektíve preukážu sa mu jeho prehlásenia kedykoľvek po dobu platnosti a účinnosti zmluvy ako nepravdivé, či neúplné, je povinný zaplatiť objednávateľovi zmluvnú pokutu vo výške 5 % z dohodnutej ceny diela. Porušenie povinnosti zhotoviteľa byť poistený v zmysle článku VII bod 7.3.22 tejto zmluvy sa považuje za podstatné porušenie zmluvy.

**Čl. XI.**

**ZODPOVEDNOSŤ ZA VADY, ZÁRUKA ZA KVALITU**

11.1. Zhotoviteľ zodpovedá za to, že dielo bude vyhotovené v súlade s ustanovením čl. II. tejto zmluvy a bude mať vlastnosti dohodnuté v tejto zmluve.

11.2. Dielo má vady, ak:

a) nie je dodané v požadovanej kvalite,

b) vykazuje nedorobky, t.j. nie je vykonané v celom rozsahu,

c) sú vady v dokumentoch potrebných na užívanie diela podľa čl. VIII., bodu 8.2. tejto zmluvy,

d) má právne vady v zmysle §  559 zákona č. 513/1991 Zb. – Obchodného zákonníka v znení neskorších predpisov, alebo je dielo zaťažené inými právami tretích osôb.

11.3. Zhotoviteľ nezodpovedá za vady, ktoré boli priamo spôsobené dodržiavaním nevhodných pokynov vydaných objednávateľom, resp. použitím nevhodných podkladov alebo vecí prevzatých od objednávateľa a zhotoviteľ ani pri vynaložení odbornej starostlivosti nemohol zistiť ich nevhodnosť, prípadne na ňu písomne upozornil objednávateľa, ale ten na ich použití písomne trval. V prípade odstránenia takýchto vád zhotoviteľom uhradí objednávateľ náklady vynaložené na ich odstránenie.

11.4. Za skryté vady, ktoré objednávateľ nemohol zistiť pri odovzdaní a prevzatí diela, zhotoviteľ zodpovedá počas piatich rokov od odovzdania diela objednávateľovi v zmysle § 562, ods. 2, písm. c) zákona č. 513/1991 Zb. – Obchodného zákonníka v znení neskorších predpisov.

11.5. Záručná lehota na dielo, ktoré je predmetom tejto zmluvy, je 60 mesiacov. Záručná lehota začína plynúť dňom protokolárneho odovzdania diela zhotoviteľom bez závad a prevzatia diela objednávateľom, pričom neplynie v čase, kedy objednávateľ nemohol dielo užívať pre vady, za ktoré zodpovedá zhotoviteľ.

11.6. Zárukou zhotoviteľ preberá záväzok, že predmet diela bude počas záručnej lehoty spôsobilý na použitie na dohodnutý účel a zachová si dohodnuté vlastnosti a kvalitu po dobu trvania záruky v zmysle tejto zmluvy.

11.7. Objednávateľ sa zaväzuje uplatniť reklamáciu vady diela bezodkladne po jej zistení v písomnej forme. Za písomne uplatnenú reklamáciu sa považuje aj reklamácia podaná faxom, e-mailom a doplnená listovou zásielkou podanou na poštovú prepravu do 3 pracovných dní.

11.8. Zhotoviteľ sa zaväzuje začať s odstraňovaním vád diela ihneď od prijatia písomnej reklamácie podľa bodu 11.7. tohto článku a odstrániť vady bez zbytočného odkladu. Ak zhotoviteľ nemôže odstrániť vady diela, objednávateľ môže požadovať zníženie ceny diela.

11.9. V prípade, že budú v priebehu realizácie predmetu tejto zmluvy zistené také vady predmetu diela, ktoré budú mať za následok zvýšenie jeho ceny alebo zníženie technických parametrov a kvality, považuje sa to za podstatné porušenie zmluvy a objednávateľ má nárok na zľavu z dohodnutej ceny diela vo výške 10%. Týmto ustanovením nie je dotknuté právo objednávateľa na náhradu škody.

11.10. Ustanovenie podľa bodu 11.9. tohto článku sa netýka vád v zmysle bodu 11.3. tohto článku.

**Čl. XII.**

**ZODPOVEDNOSŤ ZA ŠKODU**

12.1. Zhotoviteľ zodpovedá za všetky škody, ktoré vzniknú objednávateľovi alebo tretej osobe v dôsledku porušenia jeho povinností vyplývajúcich z tejto zmluvy.

12.2. V prípade vzniku škody porušením povinností, vyplývajúcich z tejto zmluvy ktorejkoľvek zmluvnej strane, má druhá strana nárok na úhradu vzniknutej škody.

**Čl. XIII.**

**PRECHOD VLASTNÍCTVA A NEBEZPEČENSTVO ŠKODY**

13.1. Vlastníkom diela počas jeho realizácie je objednávateľ.

13.2. Stavebný materiál a zariadenia potrebné na zhotovenie diela zabezpečuje zhotoviteľ. Kúpna cena týchto vecí je súčasťou maximálnej ceny diela podľa čl. IV., bodu 4.1. tejto zmluvy. Zhotoviteľ zostáva vlastníkom týchto vecí až do ich pevného zabudovania do stavby, ktorá je predmetom tejto zmluvy, s výnimkou zariadení, ktorých cenu uhradil objednávateľ pred ich zabudovaním do stavby.

13.3. Nebezpečenstvo škody na diele, ako aj na veciach a materiáloch potrebných na zhotovenie diela znáša zhotoviteľ, a to až do času protokolárneho odovzdania celého diela zhotoviteľom a prevzatia celého diela objednávateľom.

**Čl. XIV.**

**ĎALŠIE ZMLUVNÉ DOJEDNANIA**

14.1. Zhotoviteľ sa zaväzuje pri plnení predmetu tejto zmluvy dodržiavať ustanovenia vyhlášky č. 147/2013 Z. z. Ministerstva práce, sociálnych vecí a rodiny SR, ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

14.2. Zhotoviteľ je povinný koordinovať svoju činnosť na stavbe s činnosťou svojich prípadných subdodávateľov.

14.3. Zhotoviteľ je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto zmluvy 10 rokov od dokončenia diela.

14.4. Uplatnením zmluvných pokút v stanovenej výške nie sú dotknuté oprávnenia objednávateľa /zhotoviteľa na uplatnenie sankcií, penále, pokút a na náhradu škody.

14.5. Objednávateľ si vyhradzuje právo vyhlasovať alebo nadobúdať tovary, služby alebo montážne práce prostredníctvom už existujúcich, prebiehajúcich alebo novo vyhlásených verejných obstarávaní s rovnakým alebo podobným predmetom zákazky počas platnosti tejto zmluvy.

14.6. Objednávateľ si vyhradzuje právo túto zmluvu kedykoľvek vypovedať až do momentu riadneho zhotovenia diela. Výpovedná lehota je 30 dní a začína plynúť dňom nasledujúcim po doručení výpovede zhotoviteľovi. Pri vysporiadaní pohľadávok sa ustanovenia bodu 15.8. tejto zmluvy použijú obdobne.

**Čl. XV.**

**ODSTÚPENIE OD ZMLUVY**

15.1. Ak sa porušenie zmluvnej povinnosti zmluvnou stranou považuje v zmysle tejto zmluvy alebo v zmysle § 345 zákona č. 513/1991 Zb. – Obchodného zákonníka v znení neskorších predpisov za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní potom, ako sa o porušení dozvedela.

15.2. Pre určenie lehoty je rozhodujúci dátum poštovej pečiatky odoslania oznámenia.

15.3. Ak oprávnená strana oznámi druhej zmluvnej strane, že na splnení zmluvných povinností naďalej trvá, alebo nevyužije v lehote právo od zmluvy odstúpiť, môže od zmluvy odstúpiť len pre podstatné porušenie zmluvy v zmysle § 346 zákona č. 513/1991 Zb. – Obchodného zákonníka v znení neskorších predpisov.

15.4. Ak oprávnená strana v lehote na odstúpenie od zmluvy podľa bodu 15.1. tohto článku stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom ako v bode 15.1. tohto článku.

15.5. Objednávateľ môže odstúpiť od zmluvy uzavretej so zhotoviteľom, ktorý bol vymazaný z registra partnerov verejného sektora, ak mal zákonnú povinnosť byť zapísaný v tomto registri v zmysle zákona č. 315/2016 Z. z.o registri partnerov verejného sektora a o zmene a doplnení niektorých zákonov.

15.6. Zmluva zaniká dňom doručenia prejavu vôle oprávnenej strany o odstúpení od zmluvy druhej zmluvnej strane.

15.7. Odstúpením od zmluvy zanikajú všetky práva a povinnosti strán zo zmluvy, okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola zrealizovaná do času odstúpenia od zmluvy a nárokov zo zádržného.

15.8. Pri vysporiadaní pohľadávok z titulu odstúpenia od zmluvy sa postupuje nasledovne:

a) časť diela zhotoveného do odstúpenia od zmluvy zostáva vlastníctvom objednávateľa,

b) finančné prostriedky, poskytnuté do odstúpenia od zmluvy, vysporiada zhotoviteľ konečnou faktúrou, ktorá bude mať náležitosti daňového dokladu, do 30 dní od odstúpenia od zmluvy, pričom pre fakturáciu platia ustanovenia čl. VI. tejto zmluvy,

c) zmluvné strany si vysporiadajú všetky záväzky v zmysle tejto zmluvy po ich vzájomnom odsúhlasení, a to najneskôr do 30 dní od doručenia konečnej faktúry objednávateľovi.

**Čl. XVI.**

**ZÁVEREČNÉ USTANOVENIA**

16.1. Na vzťahy medzi zmluvnými stranami, ktoré vyplývajú z tejto zmluvy, ale nie sú ňou výslovne upravené, sa vzťahujú príslušné ustanovenia zákona č. 513/1991 Zb. – Obchodného zákonníka v znení neskorších predpisov.

16.2. Zmluvné strany sa dohodli, že ak v tejto zmluve nie je ustanovené inak, písomná komunikácia podľa tejto zmluvy alebo v súvislosti s touto zmluvou sa bude doručovať doporučenou poštovou zásielkou na adresu uvedenú v záhlaví zmluvy poštou, kuriérom alebo osobne a v prípadoch stanovených touto zmluvou aj prostredníctvom e-mailu, telefonicky alebo faxom s nasledovným písomným doplnením takejto komunikácie podaným na poštovú prepravu v lehote 3 pracovných dní. Za deň doručenia sa považuje deň prevzatia písomnosti. Za deň doručenia e-mailu sa považuje deň, kedy odosielateľ obdržal na svoj e-mail potvrdenie o doručení, potvrdzujúce, že správa bola doručená na e-mailový server adresáta. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty „adresát neznámy“ alebo „adresát sa odsťahoval“ alebo s inou poznámkou podobného významu, za deň doručenia sa považuje deň vrátenia zásielky odosielateľovi.

16.3. Zmeny zmluvy možno uskutočniť len písomne po predchádzajúcej dohode obidvoch zmluvných strán.

16.4. Neoddeliteľnou súčasťou tejto zmluvy sú prílohy č.1 a 2

č.1. Cenová kalkulácia, ponukový rozpočet stavby,

č.2. Harmonogram prác

16.5. Zmluvné strany výslovne vyhlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

16.6. Zmluva je vyhotovená v štyroch rovnopisoch, dva pre každú zmluvnú stranu.

16.7. Táto zmluva nadobúda platnosť dňom podpísania zmluvnými stranami. Táto zmluva nadobúda účinnosť dňom účinnosti zmluvy uzatvorenej medzi objednávateľom a Štátnym fondom rozvoja bývania, prostredníctvom ktorého zamýšľa objednávateľ financovať časť diela a zároveň dňom nasledujúcim po zverejnení na webovom sídle objednávateľa, ktorým je internetová stránka Objednávateľa podľa toho, ktorá z uvedených skutočností nastala neskôr.

16.8. V prípade, že táto zmluva nenadobudne účinnosť do 12 mesiacov odo dňa jej platnosti automaticky zaniká.

V Smižanoch, dňa V Bratislave, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Objednávateľ Zhotoviteľ